​ສະພາ​ແຫ່ງ​ຊາດ​ລາວ​ ຮັບຮອງ​ເອົາ​ ການ​ແຕ່ງຕັ້ງ ຮອງນາຍົກ ລັດຖະມົນຕີໃໝ່ ສອງທ່ານ
ສະພາ​ແຫ່ງ​ຊາດ​ລາວ​ ໄດ້ຮັບຮອງ​ເອົາ​ການ​ແຕ່ງຕັ້ງ ຮອງ​ນາຍົກລັດຖະມົນຕີ ​ ເພີ້​ມຂຶ້ນອີກ 2 ຄົນ ແລະ​ຊັບຊ້ອນ ​ຕຳ​ແຫນ່​ງລັດຖະມົນຕີ​ໃໝ່​ ອີກ​ຈຳນວນ​ໜຶ່ງ.
ສະມາຊິກສະພາແຫ່ງຊາດລາວ ມີມະຕິດ້ວຍສຽງສ່ວນໃຫຍ່ ໃນການຮັບຮອງເອົາ ການແຕ່ງຕັ້ງຮອງນາຍົກລັດຖະມົນຕີ ໃນຄະນະລັດຖະບານລາວເພີ້ມຂຶ້ນອີກ 2 ຄົນ ພ້ອມດ້ວຍ ລັດຖະມົນຕີໃໝ່ອີກຈຳນວນໜຶ່ງ ສະມາຊິກສະພາແຫ່ງຊາດລາວຊຸດທີ 7 ໄດ້ມີມະຕິສຽງສ່ວນໃຫຍ່ ໃນການຮັບຮອງເອົາ ການແຕ່ງຕັ້ງຮອງນາຍົກລັດຖະມົນຕີ ໃນຄະນະລັດຖະບານລາວເພີ້ມຂຶ້ນອີກ 2 ຄົນພ້ອມ ດ້ວຍການຊັບຊ້ອນ ຕຳແຫນ່ງລັດຖະມົນຕີໃໝ່ ອີກຈຳນວນໜຶ່ງຕາມການສະເໜີ ຂອງ ທ່ານທອງສິງ ທຳມະວົງ ນາຍຍົກລັດຖະມົນຕີລາວເມື່ອບໍ່ນານມານີ້ ດັ່ງທີ່ ທ່ານທອງສິງ ໄດ້ສະເໜີຕໍ່ກອງປະຊຸມສະໄໝສາມັນຄັ້ງທີ 7 ຂອງສະພາແຫ່ງຊາດລາວຊຸດທີ 7 ໃນ ຕອນໜຶ່ງວ່າ: ຊຶ່ງດ້ວຍມະຕິຕົກລົງດັ່ງກ່າວນີ້ ກໍໄດ້ເປັນຜົນເຮັດໃຫ້ຄະນະ ລັດຖະບານລາວປະກອບມີ ຮອງນາຍົກລັດຖະມົນຕີເຖິງ 5 ຄົນກໍຄື ທ່ານອາຊາງ ລາວລີ ທ່ານທອງລຸນ ສີສຸລິດ ທ່ານສົມສະຫວາດ ເລັ່ງສະຫວັດ ທ່ານບຸນປອນ ບຸດຕະນະວົງ ແລະ ທ່ານ ພັນຄຳ ວິພາວັນ ໂດຍທ່ານທອງລຸນ ກໍຍັງຄວບຕຳແໜ່ງລັດຖະມົນຕີວ່າການຕ່າງປະເທດ ແລະ ທ່ານ ພັນຄຳ ກໍຍັງຄວບຕຳແໜ່ງ ລັດຖະມົນຕີວ່າການກະຊວງສຶກສາທິການ ແລະກິລາຕໍ່ໄປອີກດ້ວຍ ນອກຈາກນີ້ ມະຕິຕົກລົງດັ່ງກ່າວ ຍັງໄດ້ຊັບຊ້ອນ ທ່ານສິນລະວົງ ຄຸດໄພທູນ ຈາກຕຳແໜ່ງ ລັດຖະມົນຕີ ແລະຫົວໜ້າສຳນັກງານນາຍົກລັດຖະມົນຕີ ໄປເປັນເຈົ້າຄອງນະຄອນຫລວງວຽງຈັນ ແລະກໍໄດ້ຍົກຍ້າຍ ທ່ານສອນໄຊ ສີພັນດອນ ຈາກເຈົ້າແຂວງ ແລະເລຂາພັກແຂວງຈຳປາສັກ ມາເປັນລັດຖະມົນຕີແລະຫົວໜ້າຫ້ອງວ່າການລັດຖະບານຄົນໃໝ່ ສ່ວນພົນຕີແສງນວນ ໄຊຍະລາດ ກໍໄດ້ຮັບການແຕ່ງຕັ້ງ ໃຫ້ເປັນລັດຖະມົນຕີວ່າການກະຊວງປ້ອງກັນປະເທດ ໃນຂະນະທີ່ ທ່ານນາມ ວິຍະເກດ ກໍໄດ້ຖືກຍົກຍ້າຍຈາກລັດຖະມົນຕີປະຈຳສຳນັກງານນາຍົກ ໄປປະຈຳຢູ່ແຂວງອັດຕະປື ໂດຍເຖິງແມ່ນວ່າ ຈະຍັງບໍ່ມີຄວາມຊັດເຈນໃນເວລານີ້ກໍຕາມ ແຕ່ກໍຄາດວ່າຈະເປັນຕຳແໜ່ງເຈົ້າແຂວງແລະເລຂາພັກແຂວງດັ່ງກ່າວ ກ່ອນໜ້ານີ້ ຄະນະເລຂາທິການສູນກາງພັກປະຊາຊົນປະຕິວັດລາວ ໄດ້ມີມະຕິໃຫ້ມີການແຕ່ງຕັ້ງ ບຸກຄະລາກອນລະດັບສູງ ຂອງພັກເພື່ອຮັກສາການ ໃນ 4 ຕຳແໜ່ງສຳຄັນທີ່ໄດ້ຫວ່າງລົງ ຍ້ອນການເສຍຊີວິດຂອງການນຳຂັ້ນສູງ 4 ຄົນ ໃນອຸບັດເຫດເຮືອບິນຕົກຢູ່ແຂວງຊຽງຂວາງ ໃນເດືອນພຶດສະພາທີ່ຜ່ານມາ ໂດຍຜູ້ທີ່ໄດ້ຮັບການແຕ່ງຕັ້ງໃຫ້ຮັກສາການ ຫົວໜ້າຄະນະໂຄສະນາອົບຮົມສູນກາງພັກ ແທນທ່ານເຈືອງ ສົມບູນຂັນ ກໍແມ່ນທ່ານສີສຸກ ພິລາວົງ ທີ່ເປັນຮອງຫົວໜ້າຄະນະດັ່ງ ກ່າວນີ້ຢູ່ແລ້ວ ສ່ວນຜູ້ຮັກສາການ ເລຂາພັກແລະເຈົ້າຄອງນະຄອນຫລວງວຽງຈັນແທນ ທ່ານສຸກັນ ມະຫາລາດ ກໍແມ່ນທ່ານສົມວັນດີ ນາຖາວົງ ຊຶ່ງເປັນຮອງເຈົ້າຄອງນະຄອນ ຫລວງຢູ່ ກ່ອນໜ້ານີ້ ສຳຫລັບຜູ້ທີ່ໄດ້ຮັບແຕ່ງຕັ້ງໃຫ້ຮັກສາການ ລັດຖະມົນຕີວ່າການກະຊວງປ້ອງກັນຄວາມ ສະຫງົບແທນທີ່ຂອງທ່ານທອງບັນ ແສງອາພອນ ກໍແມ່ນ ພົນຈັດຕະວາສົມແກ້ວ ສີລາວົງ ແລະຜູ້ທີ່ໄດ້ຮັບແຕ່ງຕັ້ງ ໃຫ້ຮັກສາການ ລັດຖະມົນຕີແລະເລຂາພັກກະຊວງປ້ອງກັນປະ ເທດ ແທນພົນໂທດວງໃຈ ພິຈິດ ນັ້ນ ກໍແມ່ນພົນຕີແສງນວນ ໄຊຍະລາດ ທີ່ ກ່ອນໜ້ານີ້ ເປັນລັດຖະມົນຕີຊ່ວຍວ່າການ ແລະຫົວໜ້າກົມໃຫຍ່ການເມືອງ ກະຊວງປ້ອງກັນປະເທດ ນອກຈາກນີ້ ທາງການລາວກໍໄດ້ປັບປ່ຽນຕຳແໜ່ງ ລັດຖະມົນຕີໃນ 4 ກະຊວງ ປະກອບ ດ້ວຍ ກະຊວງອຸດສາຫະກຳແລະການຄ້າ ກະຊວງໂຍທາທິການແລະຂົນສົ່ງ ກະຊວງ ການເງິນ ແລະ ກະຊວງພາຍໃນ ພາຍໃຕ້ເຫດຜົນທີ່ວ່າ ເພື່ອຊັບຊ້ອນບຸກຄະລາກອນ ໃຫ້ເຫມາະສົມສອດຄ່ອງກັບ ຄວາມຮຽກຮ້ອງຕ້ອງການໃນສະພາບການປັດຈຸບັນ